Държавен вестник, бр. 106, 2023 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  106
от началния етап на международна дейност 
на многонационалната група предприятия.
(3) Многонационална група предприятия 
се намира в начален етап на международна 
дейност, когато за данъчен период са изпъл­
нени едновременно следните условия:
1. съставните образувания на групата са 
разположени в не повече от шест юрисдикции;
2. общата балансова стойност на материал­
ните активи на всички съставни образувания 
на групата с изключение на разположените 
в референтната юрисдикция не е по-висока 
от 50 000 000 евро или левовата им равнос­
тойност, определена по официалния валутен 
курс на лева към еврото.
(4) Референтна юрисдикция по ал. 3 е 
юрисдикцията, в която балансовата стойност 
на материалните активи на всички съставни 
образувания на многонационалната група 
предприятия в тази юрисдикция е най-висока 
в данъчния период, в който групата за първи 
път изпълнява условията по чл. 260а, ал. 2.
(5) Петгодишният период по ал. 1, т. 1 и 
ал. 2:
1. започва от началото на данъчния период, 
в който многонационалната група предпри­
ятия за първи път изпълнява условията по 
чл. 260а, ал. 2;
2. по отношение на многонационални гру­
пи, за които условията по чл. 260а, ал. 2 са 
изпълнени към датата на влизане в сила на 
тази част, петгодишният период по ал. 1, т. 1 
започва на 31 декември 2023 г., а петгодиш­
ният период по ал. 2 – на 31 декември 2024 г.;
3. по отношение на големи национални 
групи, за които условията по чл. 260а, ал. 2 
са изпълнени към датата на влизане в сила 
на тази част, петгодишният период по ал. 1, 
т. 1 започва на 31 декември 2023 г.
(6) Определеното да подава информация 
образувание по чл. 260я23 информира данъч­
ната администрация на държавата – членка 
на Европейския съюз, в която е разположе­
но, за началото на петгодишния период от 
началния етап на международна дейност на 
многонационалната група предприятия.
Облекчение от задължението за подаване 
на информация
Чл. 260я19. Независимо от чл. 260я23, ал. 7 
информационната декларация и уведомлени­
ята по чл. 260я23 се подават не по-късно от 18 
месеца след последния ден на данъчния период, 
който е преходен период съгласно чл. 260я16.
Раздел II
Облекчен режим, прилаган през преходния 
период
Общи разпоредби
Чл. 260я20. (1) Подаващото информация 
съставно образувание може да упражни избор 
допълнителният данък на многонационална 
група предприятия по чл. 260а, ал. 2 в дадена 
юрисдикция да се намали до нула за данъчни 
периоди, които започват на или преди 31 де­
кември 2026 г. и приключват на или преди 
30 юни 2028 г., когато е изпълнено едно от 
следните условия:
1. общите приходи и печалбата преди да­
нъци на групата в тази юрисдикция съгласно 
квалифицирания отчет по държави на групата, 
предоставен за целите на автоматичния обмен 
на отчети по държави, са по-ниски съответ­
но от 10 000 000 евро и 1 000 000 евро или 
левовата им равностойност, определена по 
официалния валутен курс на лева към евро­
то; при определяне на размера на приходите 
на групата се вземат предвид и образувания, 
държани за продажба;
2. опростената ефективна данъчна ставка 
на групата за тази юрисдикция е равна на 
или по-висока от преходната данъчна ставка;
3. печалбата преди данъци на групата в 
тази юрисдикция съгласно квалифицирания 
отчет по държави на групата, предоставен за 
целите на автоматичния обмен на отчети по 
държави, е равна на или по-ниска от размера 
на изключението за съществена стопанска дей­
ност на групата в тази юрисдикция, определен 
по реда на чл. 260щ; за целите на тази точка 
се вземат предвид само съставни образувания, 
които са разположени в тази юрисдикция съг-
ласно правилата за автоматичния обмен на 
отчети по държави; за целите на тази точка 
не се вземат предвид образувания, държани 
за продажба, както и изключени образувания 
по чл. 260а, ал. 4.
(2) За целите на ал. 1 не се вземат предвид 
образувания, които се считат за разположени 
в две юрисдикции за целите на автоматичния 
обмен на отчети по държави или за целите 
на тази част.
(3) Когато подаващото информация състав­
но образувание не упражни избор съгласно 
ал. 1 за данъчен период, изборът не може да 
бъде упражнен за следващи данъчни периоди.
(4) Когато за данъчен период не е изпъл­
нено някое от условията по ал. 1, т. 1 – 3, 
ал. 1 не може да бъде приложена за следващи 
данъчни периоди.
(5) Алинеи 3 и 4 не се прилагат, когато през 
предходния данъчен период в юрисдикцията 
не е било разположено нито едно образувание 
от многонационалната група предприятия.
(6) Когато след упражняване на избора 
по ал. 1 се установи, че не е било изпълнено 
някое от условията по ал. 1, т. 1 – 3, което е 
било счетено за изпълнено в данъчния период 
на избора, за данъчния период на избора и за 
всички следващи данъчни периоди, за които 
е бил ползван облекченият режим по този 
раздел, се прилагат разпоредбите на тази част 
така, все едно този раздел не е бил приложен.
(7) Нетна нереализирана загуба в размер 
над 50 000 000 евро или левовата им равнос­